د انا په دې خبره ټول شخړه ودروي، داسې غلي شي ته وا خولو ته یې کولپونه واچول شي۔ په ژورو اندېښنو کې ډوب شي ،له ولاړو هغه چې تر ټولو په ونه لوړ، غښتلی او پیاوړی دی، په ورو د انا غوږ ته خوله ورنږدې کړي، له انا په ورو وپوښتي:

ـ که موږ پخپلو کې سره جوړ شو ته رغېږې؟

انا لکه خدای یې چې له سره ځوانه او غښتلې کړي، نېغه راکښېني، په لوړ آواز ووایي۔

ـ خود، په جوړه مو نه یوازې جګه جوړېږم، ځوانېږم هم،

د بڼ له بل سره ېې یوه تن چې لويه چپن یې اغوستې، په منډه خواته راشي، لاسونه یې په مینه ورښکل کړي، ته وا ددې په ځواب ډاډه نه وي، بیا یې وپوښتي :

ـ نو خوږې انا که موږ جوړ هم شو، د ابا د ورکې غم به دې کله جوړېدو ته پرېږدي؟

انا نرۍ موسکا وکړي، په سر یې ښکل کړي، په لوړ غږ ووايي۔

ـ که تاسو جوړ شئ، هغه به هم په هماغه ورځ خدای راپیدا کړي۔

لندن ـ انګلستان